De Bechazej aa Goblet-Zej (dt.: Becherzelle, auch Goblet-Zelle, vo engl.: goblet, „Becher“) gnennd, is a oazejige, bechafeamige, Schleim produziande Druise, de innahoib vo om Epithelvabond liegd. Bechazejn findn se in de Luftwege sowia zwischn de Saumzejn im zylindrischn Zottnepithel van Dinn- und Dickdoarm, wo se zoihnmeßig zan Afta hi zuanehma. Se san da Prototipp vo mukäsn Druisnzejn.